प्रश्न-पत्र नहीं लेने आए तीन व्याख्याता डीग बीईईओ को नोटिस
भरतपुर | माध्यमिकशिक्षा बोर्ड डाइट की ओर से हो रही प्रारंभिक शिक्षा पूर्णता प्रमाण पत्र परीक्षा आठवीं के प्रश्न पत्रों का वितरण मंगलवार को डाइट परिसर में किया गया। इसमें अनुपस्थित रहे तीन व्याख्याताओं को डाइट प्राचार्या इंद्रा सिंह ने कारण बताओ नोटिस जारी किए हैं। उन्होंने बताया कि परीक्षा नौ मार्च को शुरू होंगी। पहले दिन अंग्रेजी विषय का पेपर दोपहर दो बजे से साढ़े चार बजे तक होगा। इसमें 48 हजार 137 विद्यार्थी परीक्षा देंगे। जिले में 215 केंद्र बनाए गए हैं। इन सभी केंद्रों के प्रश्न पत्र पास के थानों में ही रखवाए गए हैं। जिन्हें केंद्राधीक्षक परीक्षा समय से निर्धारित अवधि में ही लेकर आएंगे। उन्होंने बताया कि प्रश्न पत्र वितरण में अनुपस्थित कार्मिक राउमावि भुसावर के व्याख्याता कृष्णवीर सिंह, राउमावि हलैना के व्याख्याता भगवान सिंह, राउमावि हेलक के व्याख्याता देवेंद्र शर्मा बीईईओ डीग बाबूलाल को लापरवाही उच्च-अधिकारियों के आदेशों की अवहेलना करने पर कारण बताओ नोटिस जारी किया है।
hin_Deva hin_Deva